İsmət Giritli
İsmet Giritli (17 aprel 1924, Krım, SSRİ – 3 fevral 2007, İstanbul) — türk hüquq professoru və yazıçısı idi. 1924-cü ildə Krımda anadan olub. İbtidai təhsilini burada başa vurduqdan sonra Kabataş Oğlanlar Liseyində oxudu . Sonra İstanbul Universiteti Hüquq Fakültəsinə daxil oldu və 1964-cü ildə həmin fakültənin inzibati hüquq şöbəsində professor oldu. 1961 Konstitusiyasını hazırlayan elm adamlarından olan Giritli, Barolar Birliyinin Nümayəndəsi olaraq Təsis Məclisinin üzvü seçildi. Giritli həmçinin, Türk Milli Gənclər Təşkilatının başçısı və Birləşmiş Millətlər Təşkilatındakı Türk Nümayəndəliyində məsləhətçi olmuşdur. 1964–1968-ci illər arasında ilk TRT İdarə Heyətinin üzvü və sədri olmuşdur. Dr. Giritli, 1968-ci ilin yanvarında ilk televiziya yayımını edən komandanın başında idi. İsmet Giritli 1958–1959-cu illər arasında Nyu-Yorkdakı Kolumbiya Universiteti Hüquq Fakültəsində və 1968–1969-cu illər arasında Kolumbiya Universiteti Orta Şərq İnstitutunda qonaq professor olaraq çalışmışdır. Mühazirə Memorandumları (Əlli İllik Türk Siyasi İnkişafı 1919–1969) adı altında nəşr olundu 1971–1972-ci illərdə Vaşinqtonda Corctaun Universitetində Yaxın Şərqdə Amerika-Sovet rəqabəti mövzusunda dərs verdi və Vudro Vilson Mərkəzində ingiliscə olaraq yazdığı "Orta Şərqdə supergüclər" adlı kitab İstanbul Universiteti Hüquq Fakültəsi nəşrləri arasında yer aldı. 1978–1979-cu illərdə Qlazqo Universitetində baş elmi işçi olaraq Neft Siyasətləri mövzusunda bir seminar təqdim etdi. 1982–1991-ci illər arasında Marmara Universiteti Mətbuat və Yayım Liseyi Müdirliyi və Radio və Televiziya Ali Şurasının üzvü və Atatürk Ali Qurumunun əsas üzvü olan Giritli 1976-cı ildə Meksika Beynəlxalq Hüquq Akademiyasına seçildi. 1985-ci ildə fransızların "Palmes Academiques" nişanı və "Chevalier" ünvanını alan Giritli ingilis, rus və fransız dillərini bilirdi. Sayı 50-ni aşan kitabı olan və çox sayda məqaləsi yayımlanan Giritli 1999-cu ildən bəri İstanbul Mədəniyyət Universiteti Hüquq Fakültəsi müəllim heyəti üzvlüyünü edirdi. 2006-cı ildə pankreas xərçəngi olduğu aşkar olunan Giritli uzun müddət Metropolitan Florens Naytinqeyl Xəstəxanasında müalicə alırdı. Son 15 gününü əməliyyatda keçirən Giritli 3 fevral 2007-ci ildə səhərəyaxın vəfat etdi.